《与秉之夜话兼寄时嘉》
明代·林光

何处登临费杖扶，平铺在眼尽夷途。从教鹤发催人世，不信牛衣泣丈夫。

木榻可疑他夜雨，松灯还照旧时书。乘田委吏都吾事，只把宣尼作范模。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。